《九月 其五》
宋代·曾丰

既浣之后，未望之先。有诞初辰，有秩初筵。公呼子孙，尔来吾前。

有觞弗他侑，维菊可以酒，饮之长寿。有釜勿他烹，惟菊可以羹，餐之长生。

饮少辄酣，餐少辄饫。公举其步，谓殆神助。客揽其履，谓殆仙去。

惠然肯留，永为国之柱。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。